 Dịka a sị na mbịara mbịara emeghị ka mbịara mbịara, di bi ụlọ emee ka di bi ụlọ, e nyela ndị niile na-achị ehi nobodo dị iche iche dị nokpuru ọchịchị Abambra East na Anambra West iwu ka chịkọrọ ehi ha pụọ na mpaghara ahụ ozigbo ozigbo.  Aka na-achị steeti ahụ, bụ gọvanọ Willie Obianọ nyere iwu a nokpuru ọchịchị abụọ ahụ nokwu ya na njem ịsị ndị okpuru ọchịchị ahụ Daalụ nụ maka nkwàdo dara ụda ha nyere ya na otu ndọrọ ndọrọ ọchịchị APGA na nhọpụta ọkwa gọvanọ ahụ e mere na steeti ahụ.O mere ka a mara na òtu pụrụ iche e hibèrè maka ilebà anya na nsogbo ahụ na-adapụtakarị netiti ndị na-achị ehi na ndị ọrụ ugbo na mpaghara ahụ ga-ahụ na e mere nke ahụ nụzọ ikpe nkwụmọtọ site nịhụ na a kwụgharachiri ndị ọrụ ugbo ahụ ụgwọ maka ihe ha kọrọ nubì e bibìsìrì ebibi, ka udo wee chịa.Nịgbasò udo na iji hụ na otu ndọrọ ndọrọ APGA nwetara mmeri dara ụda na nhọpụta izugbe ahụ na-abịa nihu, Gọvanọ Obianọ nọkwara nọgbakọ ahụ wee mághèpù mmachi ahụ a màchìrì mmadụ atọ ndị ụlọ ọgbakọ omebe iwu steeti ahụ notu ndọrọ ndọrọ APGA, bụ maazị Harford Oseke, maazị Ikem Ụzọezie na maazị Victor Okoye. Ọ kpọkùzịrị onye ọbụla ka ọ kwàdo ma tụnyere otu ndọrọ ndọrọ ahụ na nhọpụta ahụ na-abịa abịa.Nakụkụ nke ha, onyeisi oche otu ndọrọ ndọrọ APGA nala anyị, bụ Ọzọnkpụ Victor Oye, kọmishọna steeti ahụ na-ahụ maka ọrụ, bụ Maazị Marcel Ifejiọfọr na ògbò ya nke na-ahụ maka ihe gbasaara okpuru ọchịchị na echichi ọdịnala gara nihu kpọpụtasịa ihe dị iche iche ọchịchị nọ ugbua na steeti ahụ nokpuru otu ndọrọ ndọrọ APGA mepụtagoro, ma kwupùta mkpa ọ dị ịtụnyere ndị ji aha otu ndọrọ ndọrọ ọchịchị ahụ azọ ọkwa dị iche iche na nhọpụta ahụ na-abịa nihu.Notu aka ahụ, ndịisi oche nchere oge nokpuru ọchịchị abụọ ahụ, bụ maazị Pius Ifeadị na Maazị Sylvester Okafọr bunyere gọvanọ Obianọ ụkpa ekele maka ọrụ ọma ọ rụgoro, na mgbata ọsọ ọ gbataara ha, ọ kachasị noge ahụ iju mmiri wakpòrò ndị mpaghara ahụ, kwuo na nsogbu ndị na-achị ehi na-enye na mpaghara ahụ na-akawanye njọ kwà ụbọchị, ma kwupụtakwa nkwàdo ha nye otu ndọrọ ndọrọ ọchịchị APGA. 